**ОБЩИНСКА ИЗБИРАТЕЛНА КОМИСИЯ - КУБРАТ**

**РЕШЕНИЕ**

**№ 168 - МИ
Кубрат, 03.11.2019г.**

**ОТНОСНО:** Агитация в изборния ден в Дом за стари хора с.Тертер.

Постъпил сигнал по телефона в ОИК-Кубрат в 09:35ч., с вх.№184/03.11.2019г. в общия регистър и с вх.№28/03.11.2019г. в регистъра за жалби и сигнали от Ибрахим Яхов – упълномощен представител на ПП „ДПС“.

В подаденият сигнал се твърди, че в ДСХ Тертер, Орхан Бедиханов – застъпник от ПП „Партия български социалдемократи“ агитира възрастните хора да гласуват за №33.

Извършена е проверка от комисия в състав Елица Митева и Недка Стоянова – членове на ОИК-Кубрат. Намиращите се вътре в изборното помещение Орхан Бедиханов, членовете на СИК и един гласоподавател, са заявили, че не са извършвали агитация, както и че не са били свидетели на агитация от други лица.

Пред изборното помещение на пейките, както и в двора на същото са били лицата: Фатме Мухарем Камбер – санитар, Султан Мехмед Келеш – санитар, Сали Сюлейман Мустафа – огняр, домуващи в ДСХ Тертер и представител на РУ на МВР гр. Кубрат. Те също отрекоха да са били свидетели на извършване на агитация от Орхан Бедиханов, както и от други лица за гласуване с №33.

На основание чл.87, ал.1, т.1 и т.22, чл.182, ал.4 от Изборния кодекс, ОИК-Кубрат,

**Р Е Ш И:**

ОСТАВЯ без уважение подаденият сигнал, като неоснователен.

Решението може да се обжалва пред ЦИК в 3-дневен срок от обявяването му по реда на чл. 88 от Изборния кодекс.

Председател: Румяна Петрова Костадинова \_\_\_\_\_\_\_\_\_\_\_\_\_\_\_\_

Секретар: Елис Неждет Софта-Мехмед \_\_\_\_\_\_\_\_\_\_\_\_\_\_\_\_

Решението е обявено на …………………. в ……………………..

1. …………………………

1. ……………………………

Архивирано на: …………………. в ……………………..

1. ……………………………

2.……………………………